Padati

Padati nyaéta gorobag paranti ngunjalan barang anu ditarik maké kuda, sapi, atawa munding. 
Padati ilaharna dipaké ngunjal barang-barang anu beurat tur tempat anu dijug-jug kawilang jauh, saperti ngiangkeun barang dagangan jeung hasil panén ti lembur miang ka kota atawa daérah séjéna. Saméméh aya mobil kawas kiwari, ngagunakeun padati mangsa baheula loba mibanda kauntungan, sagigireun barang anu dikunjal bisa leuwih loba nu kabawa, waktu leuwih gancang sarta ongkos leuwih murah.

Ciri mandiri

Anu jadi ciri mandirina tina padati :
Gorobagna make hateup, aya nu dijieun tina kai, jarami, ogé injuk. Ieu hateup gunana pikeun ngajaga barang bawaan jeung sais (nu mawana padati) mangsa hujan atawa panas poé.

Padati wangunna sederhana dijieun tina kai malahan gilindingna ogé dijieun tina kai, Mibanda dua gilinding anu ukurana gedé meh satangtung perenahna kénca  jeung katuhu gorobagna. Padati dina kagunaan, husus pikeun ngunjal barang sayuran, buah-buahan, paré, kenténg, bata beureum, awi, jeung sajabana arang langka dipaké ngangkut jalma.

Dicutat tina

Angkutan teu maké mesin